# אילן רונן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אילן רונן (נולד ב- 1958), במאי תיאטרון ישראלי, המשמש כיום כמנהל האומנותי של תיאטרון הבימה.

אילן רונן הוא יליד קיבוץ עין גב, שסיים את לימודיו בבית הספר לאומנויות הבמה בית צבי בשנת 1975, ומשם החל בקריירה ענפה ומצליחה כבמאי תיאטרון.

מונה בגיל 27 בלבד למנהל האומנותי של תיאטרון החאן הירושלמי, אשר בתפקיד זה כיהן בשנים 1975-1982. בין ההצגות שהועלו אז בתיאטרון זה נמנים "מלחמות היהודים" של יהושע סובול, "מילכוד 22" של ג'וזף הלר ו"האידיוט" של דוסטויבסקי.

בשנים 1983-1984 ביים בתיאטרון חיפה את המחזה "עקומים" של מרטין שרמן ו"מחכים לגודו" של סמואל בקט, אשר זכתה לשבחים רבים. באותה שנה מונה למנהל האומנותי של תיאטרון הקאמרי, שם טיפח דור חדש של מחזאים כגון שמואל הספרי ומוטי לרנר.

ב- 1992 פרש מניהול אומנותי, אך המשיך לביים הצגות בהקאמרי, כגון: "מבקר המדינה", "נורה" ו"הבכיינים" של חנוך לוין. בהבימה ביים, בין השאר, את המחזה של פטריק מרבר, "קרוב יותר" וכמו כן העלה לבמה את "קן הקוקייה". שנתיים קודם לכן (1990) ביים את המחזה "גם הוא באצילים" של מולייר בתיאטרון המאלי שבמוסקבה.

ב- 1996 הקים את "קבוצת הצעירים של תיאטרון הבימה", בו טיפח את דור העתיד של התיאטרון הישראלי, והעלה הצגות בקו צעיר ונועז. ההצגות הללו זכו בפרסים רבים ובהקרה בינלאומית. בהמשך ביים רונן את ההצגות המצליחות "מבקר המדינה" בכיכובם של יעקב כהן וחנה לסלאו, את "שלמה המלך ושלמי הסנדלר" מאת נתן אלתרמן וסשה ארגוב, כשאבי קושניר מככב בתפקיד הראשי, ואת "הקומיקאים" בכיכובם של מוני מושונוב ושלמה בראבא.

בשנים האחרונות ביים את "חשמלית ושמה תשוקה" ו"רק אתמול נולדה" בבית ליסין", את "קוויאר ועדשים" בהקאמרי ואת "כתר בראש" בכיכובו של יוסי בנאי בהבימה. מנכ"ל הבימה לשעבר, יעקב אגמון מינה באפריל 2004, בשלהי כהונתו, את רונן למנהל האומנותי של תיאטרון הבימה בכדי לחסום את מינוייה של ציפי פינס, המועמדת המועדפת על משרד החינוך והתרבות, לתפקיד. מינוי זה הוא לתקופה של שלוש שנים. בימים אלה מביים את הלהקה, הגרסה הבימתית לסרט הידוע.

אילן רונן, אחד מבמאי התיאטרון הפוריים והמוערכים של ישראל, ידוע כבמאי המנסה כל ז'אנר אפשרי בתיאטרון, כאשר אין לו העדפה מסוימת לז'אנר ספציפי, וכמו כן ידוע בעבודתו הנמרצת, כאשר מנפיק הצגות כמו בפס ייצור.

בתו, יעל רונן ממשיכה את דרכו ומביימת הצגות בהקאמרי.

מקור: http://he.wikipedia.org../../../%D7%90/%D7%99/%D7%9C/%D7%90%D7%99%D7%9C%D7%9F_%D7%A8%D7%95%D7%A0%D7%9F.html

קטגוריה: במאי תיאטרון ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש